open-index/open-wikipedia-markdown huggingface dataset:
John Cazale

**John Cazale** (Boston, 12. kolovoza 1935. - New York, 12. ožujka 1978.), američki filmski i kazališni glumac čija se kratka karijera rastegla kroz nekoliko visoko cijenjenih filmova iz sedamdesetih.

## Biografija
Amerikanac talijanskih korijena, Cazale je rođen u Bostonu, Massachusetts. Studirao je dramu na koledžu Oberlin i sveučilištu u Bostonu, a kao tinejdžer se družio s Alom Pacinom. Preselio se u New York i radio kao dostavljač za naftnu kompaniju, a isto vrijeme glumio na Broadwayu i prijavljivao se za filmske i televizijske projekte. Nije zapamćen samo po svojim ulogama, nego i po otkrivanju svog prijatelja iz djetinjstva, Pacina, kazališnog kolege Roberta De Nira i svoje zaručnice u vrijeme kad je umro, Meryl Streep.

Na filmu je debitirao s prijateljem Alom Pacinom, kao Fredo Corleone u *[[The Godfather (film)|Kumu]]* Francisa Forda Coppole. Film je srušio sve rekorde na box-officeu i stvorio od Pacina, Cazalea i još nekih anonimnih glumaca zvijezde. Cazale je nakon toga ponovno nastupio s Pacinom u filmu Sidneyja Lumeta, *[[Pasje poslijepodne]]* (za tu ulogu je nominiran za Zlatni globus) i reprizirao svoju ulogu Freda u * [[The Godfather Part II|Kumu II]]*. Tijekom ovog vremena, nastupio je i s Geneom Hackmanom u Coppolinom filmu *[[The Conversation|Prisluškivanje]]*.

## Smrt
Iako mu je dijagnosticiran rak kostiju, Cazale je nastavio raditi, a zadnji nastup bio je sa zaručnicom Meryl Streep u filmu *[[Lovac na jelene]]*. Kad je distributer, studio Universal, saznao za Cazaleovu bolest, nisu ga bili spremni angažirati, ali su se Streep i redatelj Michael Cimino zauzeli za njega. Cazale nije doživio da vidi film, pa tako nikad nije saznao da je svaki film u kojem je nastupio bio nominiran za Oscara za najbolji film. Nijedan drugi glumac koji je snimio više filmova nije to uspio postići.

## Ostavština
Cazale je poseban u smislu da je svaki njegov film bio nominiran za Oscara. Svi njegovi filmovi nalaze se na IMDb-ovom popisu 250 najboljih filmova svih vremena. Unatoč ulogama očajnih, nasilnih likova, bio je draga i pristojna osoba u stvarnom životu - mnogi koji su ga bolje poznavali govorili su da je bio "stidljiv" i "vrlo osjetljiv" te da je bio dobar prijatelj s mnogim glumcima s kojima je radio. Dobar prijatelj i česti suradnik Pacino nastupio je s njim u tri filma i nekoliko kazališnih produkcija, a nazivao ga je "svojim glumačkim partnerom".

Godinama nakon njegove smrti, pojavio se i u svojem šestom filmu, * [[The Godfather Part III|Kumu III]]* (1990.), ali u arhivskim materijalima. *Kum III* također je bio nominiran za najbolji film. Nedavno je Cazaleov lik, Fredo, upotrijebljen za video-igru *Kum*. Po njemu je nazvano i kazalište, McGinn/Cazale Theatre, smješteno na 2162 Broadway u 76. ulici.

## Filmografija
* *[[The Godfather (film)|Kum]]* (1972.) - Fredo Corleone
* *[[The Conversation|Prisluškivanje]]* (1974.) - Stan
* *[[The Godfather Part II|Kum II]]* (1974.) - Fredo Corleone
* *[[Pasje poslijepodne]]* (1975.) - Salvatore "Sal" Naturile
* *[[Lovac na jelene]]* (1978.) - Stanley "Stosh"

## Vanjske veze
*
Pride 17

**Pride 17: Championship Chaos** je bila manifestacija borbi mješovitih borilačkih vještina organizirana od strane PRIDE Fighting Championships organizacije. Događaj se održao 3. studeni, 2001. godine u Tokyo Domeu u Tokiju, Japan.

## Borbe po MMA pravilima

## Ostale borbe
Borba između  Mirka Filipovića i  Nobuhiko Takade koja je održana po specijalnim pravilima "PRIDE vs. K-1" (5 rundi po 3 minute) je nakon isteka vremena završena neodlučenim rezultatom, tj. bez pobjednika.

## Povezano
* Popis PRIDE Fighting Championships manifestacija

## Vanjski izvori
* Službena Prideova stranica 
* Sherdog.com
Kim Heonchang

**Kim Heonchang** (? -822) bio je korejski plemić koji je vodio aristokratski ustanak u Ujedinjenoj Silli. Bio je daleki potomak kralja Muyeola. Nakon smrti kralja Seondeoka je 785. njegov otac Gim Ju-won po nasljednom pravu trebao zauzeti prijestolje, ali je ono na kraju, koristeći oružanu silu, preoteo Wonseong. Gim Ju-won je nakon toga živio u izbjeglištvu u današnjem Gangneungu. 

Kim je ustanak podigao u doba kralja-uzurpatora Heondeoka, koji je bio ubio svog nećaka i prethodnika Aejanga. Ustanak je ispočetka imao velikog uspjeha, te je Kim zauzeo područja današnjeg Gwangjua, Cheongjua i Gongjua. Svoju je državu nazvao Jang-an (장안, 長安) i proglasio eru po imenu Gyeong-un (경운, 慶雲). Potom je zauzeo Jeonju, Sangju, Chungju i Gimhae, stekavši tako kontrolu nad najvećim dijelom juga i zapada Koreje. Međutim, već nakon mjesec dana su kraljeve trupe krenule u protunapad i preotele najveći dio teritorija. Kada je pao Gongju, Kim je izvršio samoubistvo.

Tri godine kasnije je njegov sin Kim Beop-mun digao još jedan ustanak, također skršen od kraljeve vojske.
Ravšan Irmatov

**Ravšan Saifidunovič Irmatov** (uzbečki: Равшан Сайфиддинович Эрматов; Taškent, 9. kolovoza 1977.) je uzbekistanski nogometni sudac, jedan od najboljih sudaca Azije. FIFA-in sudac je od 2003. godine, a 2010. sudjeluje i na Svjetskom prvenstvu u Južnoafričkoj Republici, a sudio je i na FIFA-inom U-20 svjetskom prvenstvu 2007. godine. Nakon što je 2008. i 2009. odlikovan za najboljeg suca Azije, sudio je i na FIFA-inom klupskom svjetskom prvenstvu 2008. godine. 

Na Svjetskom prvenstvu 2010. godine sudio je na otvaranju prvenstva između Južnoafričke Republike i Meksika, te je tako, sa 32 godine, postao najmlađi sudac koji je sudio na otvaranju još od 1934. godine. Kasnije je sudio i na Svjetskim prvenstvima 2014. i 2018. godine.
Frank De Bleeckere

**Frank De Bleeckere** (Oudenaarde, 1. 6. 1966.) je belgijski nogometni sudac. Suđenjem utakmica bavi se još od 1984., a službeni je FIFA-in sudac od 1998. godine. Danas se smatra jednom od ponajboljih svjetskih sudaca, a sudio je i u završnici Svjetskog prvenstva u Njemačkoj i Južnoj Africi, a na EURO-u 2008. je sudio polufinalnu utakmicu između Španjolske i Rusije. Osim na međunarodnim natjecanjima, imao je i niz zapaženih utakmica u Ligi prvaka.
Lüleburgaz

**Lüleburgaz** fonetski **Ljuljeburgas** (trački: *Bergula*, bugarski: *Люлебургас* ili kolokvijalno *Беркулен*, grčki: Αρκαδιούπολις/Αρκαδιούπολη, Arkadiopolis), je najveći grad u Provinciji Kırklareli na sjeverozapadu evropskog dijela Turske u Regiji Marmara od 79 002 stanovnika. 
## Historija
Za antike grad se zvao po svom tračkom imenu **Bergula**, rimski car Teodosije I prezvao je grad po imenu svog sina i kasnijeg cara Arkadija u **Arcadiopolis** (Αρκαδιούπολις).

Pored grada odigrale su se dvije velike historijske bitke; bitka kod Arkadiopolisa 970. u kojoj su Bizantinci porazili kijevsko-pečenješko-ugarsku najezdu, te Bitka kod Lüleburgaza, najveći okršaj prvog balkanskog rata.

*Lüleburgaz* je poznat po znamenitoj džamiji i mostu iz 16. vijeka, koje je po predaji sagradio slavni osmanski arhitekt Mimar Sinan po nalogu i na trošak velikog vezira Mehmed paše Sokolovića i koji nose njegovo ime.  

## Literatura
* Bergulae Dictionary of Greek and Roman Geography 
* Arcadiopolis founded by Arcadius 
## Izvori

## Vanjske veze
* Lüleburgaz News 
* Službene stranice grada
Finale FIFA Svjetskog prvenstva 1974.

Finale **[[Nogometno SP 1974.|Svjetskog nogometnog prvenstva]] [[1974]].** godine održalo se 7. srpnja 1974. na Olimpijskom stadionu u Münchenu, između reprezentacija Nizozemske i Zapadne Njemačke. Bilo je to 10. finale Svjetskog nogometnog prvenstva, a Zapadna Njemačka je odnijela pobjedu na jakom Nizozemskom.

## Pregled utakmice
Zapadna Njemačka ušla je u utakmicu pod vodstvom *Kaisera* Franza Beckenbauera, dok je Nizozemce i njihov Totalni nogomet, sustav koji pokorio prvenstvo, predvodio veliki Johan Cruijff. Nakon samo minute igre, Cruijff je izveo solo prodor u njemačkom šesnaestercu, no tamo ga je srušio branič Uli Hoeneß. Nizozemska je dobila jedanaesterac kojega je uspješno izveo Johan Neeskens - Nizozemska je tako povela u finalu prije nego je ijedan njemački igrač uopće dodirnuo loptu. Zapadna Njemačka pritisnula je kako bi izjednačila, a kruna toga bio je jedanaesterac koji im je dodijeljen nakon što je Bernd Hölzenbein pao u nizozemskom šesnaestercu. Jedanaesterac je uspješno izveo Paul Breitner i Nijemci su izjednačili rezultat. Daljnji pritisak nastavljaju upravo Nijemci, što im se i isplatilo u 43. minuti, kada je Gerd Müller postigao pogodak za njemačko vodstvo. Kasnije će se ispostaviti da će ovo biti Müllerov posljednji reprezentativni gol, nakon što se povukao iz reprezentacije po završetku turnira. Nakon sučevog zvižduka za kraj poluvremena, kapetan Cruijff dobio je žuti karton zbog prepiranja sa sucem.

Drugo poluvrijeme obilježila je podjednaka igra s obe strane. Müller je kasnije još jednom gurnuo loptu u Jongbloedovu mrežu, no linijski sudac označio je zaleđe, nakon čega je sudac Taylor poništio pogodak. U 85. minuti, spomenuti Hölzenbein još je jednom pao u nizozemskom šesnaestercu, no sudac ovog puta nije povjerovao kako se radilo o prekršaju za kazneni udarac. Ubrzo je sudac zasvirao za kraj, čime je Zapadna Njemačka postala novi svjetski prvak, dodavši tako europskoj kruni iz 1972. i onu svjetsku. Bila je to, tako, prva europska momčad koja je istovremeno bila i svjetski i europski prvak. Te će uspjehe kasnije ponoviti samo Francuska (iako će oni prvo postati svjetski, a onda europski prvaci) i Španjolska.

João Havelange, predsjednik FIFA-e od 1974. do 1998., izjavio je jednom prilikom kako su finala svjetskih prvenstava 1966. i 1974. namještena kako bi trofej odnijele Engleska i Njemačka..

## Detalji

## Reference

## Vanjske veze
* Finale na planetworldcup.com
* Finale na shubhayan.com 
* Finale na holland74.net
Abd ar-Rahman II

**Abd ar-Rahman II** () (788–852) bio je omejadski emir Córdobe u Al-Andalusu (maurska Iberija) od 822. do smrti.

Bio je sin prethodnog emira Al-Hakama I. Za vrijeme očeve vladavine je kao mladić sudjelovao u "danu rova", odnosno masakru 700 - 5000 plemića i uglednih građana Toleda koji su se pobunili protiv Al-Hakamove vlasti.

Gotovo cijela vladavina je bila ispunjena borbom protiv kršćanskog asturijskog kralja Alfonsa II, čije je napredovanje na jug nakon dosta napora uspio suzbiti. Godine 837. su protiv njega u Toledu digli veliki ustanak tamošnji kršćani i Jevreji; nastojeći suzbiti slične ustanke u budućnosti, natjerao je prvake lokalne kršćanske Crkve da sazovu sinod na kome je kršćanskim vjernicima izričito zabranjeno da traže mučeništvo.

Godine 844. se suočio sa napadom Vikinga koji su se iskrcali kod Cadiza, zauzeli Sevillu (sa izuzetkom citadele) te napali samu Cordobu. Kako bi se obranio od sličnih napada u budućnosti, započeo je izgradnju ratne mornarice i pomorskog arsenala u Sevilli.

U vanjskoj politici je pomagao Vilimu od Septimanije u borbi protiv karolinškog franačkog kralja Karla Ćelavog.

Iako je Abd ar-Rahman II bio poznat kao pokrovitelj umjetnosti, jedan od najpoznatijih događaja njegove vladavine je masakr kršćanskih Kordovskih mučenika.
823.

__NOTOC__
Godina **823.** (**[[rimske brojke|DCCCXXIII]]**) bila je redovna godina koja počinje u petak u julijanskom kalendaru. 

## Događaji

* U Dijabazisu u Trakiji trupe bizantskog cara Mihaila II nanose poraz ustaničkoj vojsci Tome Slavena; Toma i njegovi sljedbenici bježe u grad Arkadiopolis gdje su opkoljeni, i pet mjeseci kasnije zarobljeni, a Toma potom pogubljen.
* Car Junna stupa na prijestolje Japana.


## Rođenja

* 13. 6. &ndash; Charles Ćelavi, franački kralj i car (u. 877)

## Smrti

* oktobar &ndash; Toma Slaven, bizantski general i ustanički vođa (r. cca. 760)
Julia Ormond

**Julia Karin Ormond** (4. januar 1965 - ) je engleska glumica, najpoznatija po glavnim ženskim ulogama u holivudskim filmovima sredinom 1990-ih kao što su *[[Legends of the Fall|Legende o jeseni]]*, Prvi vitez i *[[Sabrina (1995)|Sabrina]]*. Prije toga je imala zapažen nastup u kontroverznom filmu *[[The Baby of Mâcon]]*, a za ulogu u TV-filmu *[[Temple Grandin (film)|Temple Grandin]]* je nagrađena nagradom Emmy.

## Filmografija
* *The Music Never Stopped (film) (2011)
* *Law & Order: Criminal Intent* (2011)
* * My Week with Marilyn * (2011)
* *Temple Grandin* (2010)
* *The Wronged Man* (2010)
* ** (2008–09) (TV)
* *The Curious Case of Benjamin Button* (2008)
* *The El Escorial Conspiracy* (2008)
* *Kit Kittredge: An American Girl* (2008)
* *Che, Part One* (2008)
* *Surveillance* (2008)
* *I Know Who Killed Me* (2007)
* *Inland Empire* (2006)
* *Beach Girls* (2005 TV mini-serija)
* *Iron Jawed Angels* (2004) (TV)
* *Resistance* (2003)
* *Varian's War* (2001) (TV)
* *The Prime Gig* (2000)
* *Animal Farm* (1999) (TV) (glas)
* *The Barber of Siberia* (1998)
* *Smilla's Sense of Snow* (1997)
* *Sabrina* (1995)
* *First Knight* (1995)
* *Legends of the Fall* (1994)
* *Nostradamus* (1994)
* *Captives* (1994)
* *The Baby of Mâcon* (1993)
* *Young Catherine* (1991)
* *Stalin* (1992)
* *Traffik'' (1989) (miniserija)

## Izvori

## Vanjske veze

*
Julia Stiles

**Julia O'Hara Stiles** (28. ožujka 1981.) je američka filmska i kazališna glumica, koja je krajem 1990-ih postala poznata zapaženim nastupima u širokom rasponu filmova od romantičnih komedija do "ozbiljnih" nezavisnih filmova. Današnjim generacijama je poznata po liku Lumen Pierce u TV-seriji *[[Dexter (TV serija)|Dexter]]*.

Rođena je u New Yorku, od oca Irca, i majke talijansko-engleskog porijekla. Roditelji joj se bave lončarstvom. Ima sestru Jane i brata Johnnya, koji su od nje mlađi, te stariju polu-sestru Bridget, iz očeva prvog braka. Vrlo rano je počela glumiti, te joj kazalište postaje prva stanica na putu do uspjeha. Obično je nastupala u djelima Williama Shakespearea.

Glumi od 1996. godine, a do sada je ostvarila 20-ak uloga. Glumački partneri su joj bili Jude Law, Matt Damon, pokojni Heath Ledger, i Freddie Prinze Jr. između ostalih.

Na univerzitetu Columbia je diplomirala englesku književnost.
Renée Zellweger

**Renée Kathleen Zellweger** (, 25. travnja 1969.), američka glumica i oskarovka.

## Biografija
Renée Zellweger je odrasla u obitelji "lijenih katolika i episkopalaca". Njen otac, Švicarac Emil, bio je inženjer elektronike i strojarstva koji je radio u postrojenju za preradu nafte, a majka, norveška Laponka Kjelfried Irene, bila je medicinska sestra i babica, koja je u SAD došla raditi kao guvernanta za jednu norvešku obitelj. Zellweger je s devet godina preselila iz rodnog Baytowna u Katy, predgrađe Houstona, gdje je pohađala srednju školu i maturirala 1987. godine. Bila je navijačica, aktivna gimnastičarka i članica glumačkog kluba. Na fakultetu je studirala engleski jezik. Uz studiranje, radila je seriju neobičnih poslova, čak i kao konobarica u topless baru (ona je radila odjevena).

Na filmu je aktivna od 1992. godine, snimivši do sada tridesetak naslova, među kojima su *[[Jerry Maguire]]*, *[[Bolničarka Betty]]*, *[[Ja, ja i Irena]]*, mjuzikl *[[Chicago (2002)|Chicago]]*, *[[Dnevnik Bridget Jones (film)|Dnevnik Bridget Jones]]* te *[[Studengora (2003)|Studengora]]*, za koji je 2003. dobila Oscar za najbolju sporednu glumicu. Također je dobitnica nagrada Zlatni globus, BAFTA, kao i nagrade Ceha filmskih glumaca. Premda su je nagovarali, Zellweger nije htjela promijeniti prezime kako bi bilo pristupačnije američkoj publici. Bila je u vezi s mnogo glumaca, među kojima su Jim Carrey i George Clooney, a povezivali su je i s Lukeom Perryjem, Paulom McCartneyjem i drugima. Godine 2005. udala se za country pjevača Kennyja Chesneyja, ali je brak poništen nakon samo četiri mjeseca.

Zellweger je glumila u dva filma o Bridget Jones, gdje su joj partneri bili Hugh Grant i Colin Firth. Nakon što je dobila ulogu, a pošto su joj na audiciji rekli da je premršava, udebljala se 10 kilograma. Također je usavršila britanski naglasak i tri tjedna radila u izdavačkoj kući.

Jedan od posljednjih snimljenih filmova bio joj je *[[Gospođica Potter]]*, gdje glumi Beatrix Potter, britansku spisateljicu knjiga za djecu. Također je dala glas likovima u crtićima *[[Riba ribi grize rep]]* i *[[Pčelin film]]*.

## Reference

## Vanjske veze

* 
* Interview with Zellweger about her role in ''Miss Potter'' 
* Renee Zellweger interview for Bridget Jones Diary 
* Bridget Jones Online Archive
Elijah Wood

**Elijah Jordan Wood** (28. januar 1981 - ) je američki filmski i televizijski glumac, proslavljen ulogom Froda Bagginsa u filmskoj trilogiji *[[Gospodar prstenova (filmska trilogija)|Gospodar prstenova]]*. Poznat je postao još kao dijete-glumac, a nakon uloge Froda je nastojao da ima što raznovrsniju karijeru, često tumačeći likove serijskih ubica, psihopata i vampira.

## Reference

## Vanjske veze
* 
* 
* Wood talks about Simian Records 
* Extensive audio interview on public radio program The Sound of Young America, September 6, 2010
Anna Karenina (film, 1997)

***Anna Karenina*** (preveden kao ***Ana Karenjina***) je američki igrani film snimljen 1997. godine u režiji Bernarda Rosea. Radnja se temelji na istoimenom romanu Lava Tolstoja i smještena je u carsku Rusiju 1870-ih, a opisuje tragičnu vanbračnu vezu udane protagonistice (koju glumi Sophie Marceau) sa mladim oficirom grofom Vronskim (koga glumi Sean Bean). Film je poznat kao prva međunarodna (ne-ruska) filmska adaptacija djela Lava Tolstoja snimljena u Rusiji.

## Uloge

## Reference

## Vanjske veze
* 
* Anna Karenina cast photos http://www.petr-shelokhonov-en.narod.ru/HTML/Annakarenina/fotoannakarenina4.html, http://www.petr-shelokhonov-en.narod.ru/HTML/Annakarenina/fotoannakarenina.html, http://www.petr-shelokhonov-en.narod.ru/HTML/Annakarenina/fotoannakarenina2.html, http://www.petr-shelokhonov-en.narod.ru/HTML/Annakarenina/fotoannakarenina3.html
The Color of Money

***Boja novca*** (eng. *The Color of Money*) je sportska drama Martina Scorsesea s Paulom Newmanom i Tomom Cruiseom temeljena na istoimenoj knjizi američkog pisca Waltera Tevisa. To je nastavak priče o Edwardu "Brzom Eddieju" Felsonu iz knjige/filma *[[Hazarder (1961)|Hazarder]]* (1959./1961.).

Mnogi veliki biljaristi osamdesetih su nastupili u cameo ulogama, uključujući Stevea Mizeraka, Jimmyja Matayu, Gradyja Matthewsa i Keitha McCreadyja. U filmu su se pojavili i Iggy Pop i mladi Forest Whitaker kao igrači biljara. Naslov je referenca na tradicionalnu zelenu navlaku biljarskog stola.

## Radnja

Eddie Felson je prodavač pića i bivši igrač biljara kojem nedostaje akcija pa odlazi na put kao mecena vještom, ali nefokusiranom štićeniku, Vincentu, koji putuje sa svojom djevojkom Carmen. Eddie ih uči kako se kladiti na visoke iznose, ali postaje frustriran s njima i sa sobom, sve dok se ne posvađaju i razdvoje. Eddie nastavlja igrati za sebe, prvo se kockajući "na putu", a kasnije na profesionalnom turniru na kojem se suprotstavlja ovaj put uspješnom (i podmuklom) Vincentu.

## Početak filma

Redatelj Martin Scorsese počinje film s vlastitim opisom devetke preko scene dima cigarete i krede za štap:
 
: "Devetka je rotacijski biljar, kugle se ubacuju po broju. Jedina kugla koja išta vrijedi, koja pobjeđuje, je 9. Igrač može pogoditi osam kugli za redom i izgubiti. S druge strane, igrač može ubaciti devetku u jednom pokušaju, ako se ostale kugle rasprše kako treba, i pobijediti. Znači, u devetki je važan moment sreće. Ali za neke igrače, sreća je sama po sebi umjetnost."

## Nagrade i kritike

Newman je osvojio Oscar za najboljeg glavnog glumca, Mary Elizabeth Mastrantonio je bila nominirana za najbolju sporednu glumicu, dok je film još bio nominiran za najbolju scenografiju i najbolji adaptirani scenarij.

Film je pozitivno utjecao na populariziranje biljara. Međutim, kritike su bile podijeljene: neki vjeruju da je film djelomični remake *[[Hazarder (1961)|Hazardera]]*, te da se ubraja u Scorseseove lošije. Scorsese je kasnije priznao da je pristao snimiti film kako bi mogao financirati produkciju *[[Posljednje Kristovo iskušenje (1988)|Posljednjeg Kristova iskušenja]]*.

## Zanimljivosti

* Redatelj Scorsese u filmu se pojavio dvaput: šećući psa i igrajući biljar.
* Newman je rekao kako je najbolji savjet koji je dobio od Scorsesea bio "pokušaj *ne* ispasti smiješan".
* Cruise je sam izveo većinu svojih udaraca. Iznimka je bio odskočni udarac preko dvije kugle kako bi se pogodila treća. Scorsese je vjerovao da Cruise može svladati potez, ali da bi to predugo trajalo, pa je udarac izveo Mike Sigel.

## Vanjske veze
*
Cocktail (film, 1988)

***Cocktail*** (preveden kao ***Koktel***) je američki igrani film snimljen 1988. u režiji Rogera Donaldsona sa Tomom Cruiseom u glavnoj ulozi. Radnja se temelji na romanu Heywooda Goulda koji je napisao scenarij, a protagonist, koga glumi Cruise, je mladi barmen koji, uz pomoć svog mentora (koga glumi Bryan Brown), nastoji šarmirati bogate klijente i tako steći vlastiti bar. Film je doživio izuzetno negativne kritike i dobio Zlatnu malinu, ali je usprkos toga predstavljao jedan od komercijalno najuspješnijih ostvarenja Cruiseove karijere.

## Uloge

## Reference

## Vanjske veze
* 
* 
*
Giannina Facio

**Giannina Facio** (10. septembar 1955 - ) je kostarikanska glumica i filmska producentica, poznata po tome što je od sredine 1990-ih u ljubavnoj vezi sa britanskim režiserom Ridleyem Scottom. On ju je angažirao u manjim ulogama u svim svojim filmovima od 1996. godine.

## Vanjske veze
*
Gasan Masud

**Gasan Masud** (; *Ghassan Massoud*; 20. septembar 1958 - ) je sirijski glumac i sineast, međunarodnoj javnosti poznat po ulozi Saladina u filmu *[[Kingdom of Heaven]]*, kao i ulozi Šeika u turskom filmu *[[Dolina vukova: Irak]]*.

## Vanjske veze

* 
* Official Website
Alexander Siddig

**Siddig El Tahir El Fadil El Siddig Abderrahman Mohammed Ahmed Abdel Karim El Mahdi** ( ; 21. novembar 1965 -) je sudansko-engleski glumac, poznat kao **Siddig El Fadil** i po umjetničkom imenu **Alexander Siddig**. Proslavio se ulogom dr. Juliana Bashira u TV-seriji *[[Star Trek: Deep Space Nine]]*, te imao zapažen nastup kao princ Nasir Al-Subaai u filmu *[[Syriana]]* (2005) te Imad ad-Din al-Isfahani u filmu *[[Kingdom of Heaven (film)|Kingdom of Heaven]]* (2005). U TV-seriji *[[24 (TV serija)|24]]* je tumačio lik Hamri Al-Assada.

## Vanjske veze
* 
*
Marton Csokas

**Marton Csokas** (30. jun 1966 - ) je novozelandski glumac mađarskog porijekla, najpoznatiji po ulozi Lorda Celeborn u filmskoj trilogiji *[[Gospodar prstenova (filmska trilogija)|Gospodar prstenova]]*.

## Reference

## Vanjske veze
*
Brendan Gleeson

**Brendan Gleeson** (29. mart 1955 -) je irski glumac, koji je 1990-ih postao poznat nizom sporednih, ali upečatljivih uloga u nizu holivudskih blockbustera. Među rijetkim glavnim ulogama koje je tumačio jesu irski kriminalac Martin Cahill u filmu *[[The General (1998 film)|General]]*, policijski narednik Gerry Boyle u filmu *[[The Guard (2011 film)|The Guard]]* i Winston Churchill u TV-filmu *[[Into the Storm (film)|Into the Storm]]*, pri čemu je za potonju dobio nagradu Emmy.

## Vanjske veze

*
Obrambene snage Jamajke

**Obrambene snage Jamajke** su kombinovane naoružane jedinice koje su sastavljene od vojske, vazduhoplovstva i obalne straže. Snage su organizovane na osnovu britanskog modela te su blisko povezane sa ostalim zemljama sa jakim britanskim postkolonijalnim nasleđem. Viši funkcioneri šalju se na dodatne tečajeve u Britaniju i Kanadu.
Kingdom of Heaven

***Kingdom of Heaven*** je američko-njemačko-britanski historijski film snimljen 2005. u režiji Ridleya Scotta. Radnja mu je smještena u Palestinu pod križarskom vlašću, odnosno neposredno pred opsadu Jeruzalema od strane muslimana 1187. Protagonist je francuski seoski kovač Bailan (koga glumi Orlando Bloom) koji odlazi u Palestinu kako bi obranio grad od muslimanskih napadača.

Film je imao skroman komercijalni uspjeh te mlake kritike. Velike kontroverze je izazvao među historičarima zbog brojnih historijskih netočnosti u prikazu križarskih ratova.

U Hrvatskoj je prikazan pod naslovom ***Kraljevstvo nebesko***, a u Srbiji kao ***Nebesko kraljevstvo***.

## Uloge

## Reference

## Vanjske veze
* 
* 
* 
*
Indecent Proposal

***Indecent Proposal*** je američki igrani film snimljen 1993. u režiji Adriana Lynea. Radnja se temelji na istoimenom romanu Jacka Engelharda, a protagonist je mlada žena (koju glumi Demi Moore) koja zajedno sa mužem (koga glumi Woody Harrelson) izgubi sav novac kockajući se u Las Vegasu te je poslije suočena s ponudom ostarjelog bogataša (koga glumi Robert Redford) da za milion dolara provede jednu noć s njim. Film je doživio uglavnom negativne kritike, te dobio Zlatnu malinu, te izuzetno loš prijem među feministicama  , ali usprkos toga je imao ogroman komercijalni uspjeh.

## Uloge

## Reference

## Vanjske veze
* 
* 
* 
*
Spanish Town

**Spanish Town** je jedan od najvećih gradova na Jamajci koji je osnovan 1534. godine. Grad je od 16. do 19. vijeka bio glavni grad španjolske i engleske kolonijalne Jamajke. Grad je bogat spomenicima, u njemu se nalazi nacionalni arhiv i jedna od najstarijih anglikanskih crkava izvan Engleske.
She Wore a Yellow Ribbon

**Nosila je žutu vrpcu** (eng. *She Wore a Yellow Ribbon*) je vestern Johna Forda iz 1949. s Johnom Wayneom u glavnoj ulozi. Film je drugi dio trilogije fokusirane na američku konjicu, a druga dva filma su *[[Fort Apache (1948)|Fort Apache]]* (1948.) i *[[Rio Grande (film)|Rio Grande]]* (1950.). S budžetom od 1,6 milijuna dolara, film je bio jedan od najskupljih vesterna tog vremena, ali je postao veliki hit za studio RKO i ostao klasik do danas.

Film je sniman u Monument Valleyju, na južnoj granici Utaha. Snimatelj Winton Hoch osvojio je Oscara 1950. za najbolju snimku u boji. Ford i Hoch temeljili su snimke iz filma na slikama i kipovima Frederica Remingtona.

## Radnja
Zapovjednik konjice pred mirovinom, vremešni **Nathan Brittles** (John Wayne), suočen je sa serijom indijanskih napada nakon poraza generala Custera. Brittles nije spreman žrtvovati svoje vojnike uzalud i sam odlazi indijanskom poglavici Konju Koji Hoda kako bi dogovorio primirje.

## Glumci

## Vanjske veze
*
Fort Apache (film)

***Fort Apache*** je vestern redatelja Johna Forda iz 1948. s Johnom Wayneom i Henryjem Fondom u glavnim ulogama. Bio je to prvi redateljev film iz "konjaničke trilogije", koju još čine filmovi *[[She Wore a Yellow Ribbon|Nosila je žutu vrpcu]]* i *[[Rio Grande (film)|Rio Grande]]*, u kojima je također nastupao Wayne. Bio je to jedan od prvih autentičnih i suosjećajnih prikaza Indijanaca koji su bili uključeni u Američki građanski rat (Apači u filmu, a Siouxi u stvarnim bitkama). Priča je djelomično temeljena na liku američkog generala Georgea Armstronga Custera, a dotiče se i Bitke kod Little Bighorna.

## Radnja
Vrativši se iz Građanskog rata, potpukovnik **Owen Thursday** (Henry Fonda), prebačen je u problematični rezervat Fort Apache, gdje hoće uvesti stroge standarde. Iako mu satnik **Kirby York** (John Wayne) kaže kako probleme stvaraju pokvareni indijanski zastupnici, a ne sami Indijanci, Thursday želi preuzeti indijanski rezervat pod svoje zapovjedništvo. Napokon, Thursday šalje svoju jedinicu u bitku s Indijancima i doživljava katastrofalan poraz.

## Glumci

## Vanjske veze
*
Facundo Arana

**Facundo Arana** (Buenos Aires, 31. ožujka 1972.), argentinski glumac.

## Biografija
### Karijera
Facundo Arana je u dobi od 15 godina, na prijateljev nagovor, otišao na tečaj glume. Nedugo nakon toga, dijagnosticiran mu je rak. Tijekom 1989.-e godine, Arana se borio sa zloćudnom bolesti, i liječio se sve do 1994.-e, kada su mu liječnici prenesli sretnu vijest kako je ozdravio od Hodkinsonove bolesti.

Od 1992.-e, Arana se pojavljivao u malim ulogama u argentinskim telenovelama. Osim glume, Facundo se bavio i glazbom, te je učio svirati saksofon. Dok je pokušavao dobiti glumački posao u argentinskoj TV kući "Telefe", upoznao je uličnog glazbenika s kojim se sprijateljio, te je Facundo dosta vremena provodio i svirajući na ulicama Buenos Airesa. 1995-e godine dolazi do napretka u njegovoj glumačkoj karijeri, kad dobiva ulogu u uspješnoj telenoveli "Crni biser" (Perla Negra), te je tako dobio šansu glumiti s popularnom argentinskom glumicom, Andreom Del Boca.

Nakon te uloge, uslijedile su još mnoge, od kojih valja izdvojiti uloge u tinejdžerskim telenovelama "Montana Rusa" i "Chiquititas". 1998. godine dobiva glavnu ulogu, bogataša Iva u njegovoj najpoznatijoj telenoveli dosad, "Divlji anđeo" (Muneca Brava) u kojoj nastupa s poznatom urugvajskom glumicom i pjevačicom Natalijom Oreiro. Telenovela je stekla veliku slavu diljem cijelog sveta, i prodana je u preko 100 zemalja svijeta. Iako su svi nagađali o njihovoj ljubavnoj vezi, ni Natalia ni Facundo nisu potvrdili, ali ni demantirali te glasine.

2001.-e godine Arana snima svoj prvi film "Bijeg" (La Fuga), a nakon tog filma dobiva glavne uloge u telenovelama "Yago, ljubimac žena" i "Ljubav jednog Oca". 2006.-e godine snima svoju drugu telenovelu s Natalijom, "Začin života" (Sos Mi Vida). Telenovela se emitirala sve do siječnja 2007. i požnjela je velike uspjehe, kako u Argentini, tako i u drugim zemljama svijeta. 2008. godine dobiva glavnu ulogu u Telefeovoj telenoveli "Ukradeni životi".

### Privatni život
Krajem 2007.-e, procurila je vijest kako Facundova djevojka, Maria Susini čeka njegovo dijete. U subotu, 10. svibnja 2008. Facundo je postao tata. Facundo i njegova djevojka Maria Susini dobili su djevojčicu kojoj su nadjenuli ime India.

U slobodno vrijeme Facundo se bavi surfanjem, skijanjem, snowboardingom, slobodnim penjanjem, vozi motor i svira saksofon.

## Uloge
### Televizijske uloge
* "Ukradeni životi" (*Vidas Robadas*) kao Bautista Amaya (2008.)
* "Začin života" (*Sos Mi Vida*) kao Martin Quesada (2006.)
* "V Ritme Tango" (2006.)
* "Ljubav jednog Oca" (*Padre Coraje*) kao Gabriel Jauregui/Coraje/Juan (2004.)
* "099 Central" kao Tomas Rodolfo Ledesma (2002.)
* "Yago, ljubimac žena" (*Yago, pasion morena*) kao Fabio Sirenio Rivas (2001.)
* "Divlji anđeo" (*Muneca Brava*) kao Ivo Di Carlo-Miranda Rapallo (1998.)
* "Chiquititas" kao Alejao Mendez Ayala (1997.-1998.)
* "Zingara" kao Rodolfo "Rudy" Moretti (1995.)
* "Montana Rusa, otra vuelta" kao Willy (1995.)
* "Crni biser" (*Perla Negra*) kao Leonardo Bastidas (1994.)

## Filmske uloge
* "Chiquititas: Rincon de Luz" kao Alejo Mendez Ayala (2001.)
* "Bijeg" (*La Fuga*) kao Victor Gans (2001.)

## Vanjske veze
*
Claudia Black

**Claudia Lee Black** (Sydney, 11. listopada 1972.) je australska filmska i televizijska glumica najpoznatija po ulogama u znanstveno fantastičnim serijama Farscape i Stargate SG-1.

## Filmografija

## Vanjske veze

* Claudia Black Online
* Claudia Black  - Australian Film Commission
Pride Grand Prix 2000 Opening Round

**Pride Grand Prix 2000 Opening Round** je bila manifestacija borbi mješovitih borilačkih vještina organizirana od strane PRIDE Fighting Championships organizacije. Događaj se održao 30. siječnja, 2000. godine u Tokyo Domeu u Tokiju, Japan. Ovom manifestacijom započeo je "Pride Openweight tournament 2000", tj. PRIDE-ov otvoreni turnir 2000.

## Borbe

### 1. krug Grand Prix-a

**Napomena:** Svi pobjednici prvog kruga Openweight turnira su se plasirali u četvrtfinale tog istog turnira i nastupit će na manifestaciji Pride Grand Prix 2000 Finals.

## Ždrijeb Pride Grand Prix-a 2000

## Povezano
* Popis PRIDE Fighting Championships manifestacija
* Pride Grand Prix 2000 Finals

## Vanjski izvori
* Službena Prideova stranica 
* Sherdog.com
Paul Hogan

**Paul Hogan** (Lightning Ridge, Australija, 8. listopada 1939.), australski komičar i glumac, nagrađen nagradom Zlatni globus.

## Biografija

Rodio se u mjestu Ligthning Ridge, Novi južni Wales. Prije ulaska u glumačke vode, radio je sa užadi u Sydneyskoj luci. Pojavljivao se u reklamama i raznim drugim poslovima. Imao je i svoj vlastiti show.(1973.-1984.,60 epizoda). Proslavio se kao Mick "Crocodile" Dundee u seriji filmova kojim je predstavio Australiju. Osvojio je Zlatni globus, a bio je nominiran za BAFTA-u i Oscara. 1985. godine bio je proglašen Australcem godine, i postao je član Reda Australije. Godine 1987. bio je jedan od voditelja dodjele Oscara (partneri su mu bili Chevy Chase i Goldie Hawn). Ženio se dva puta, ima šestero djece.
824.

__NOTOC__
Godina **824.** (**[[rimske brojke|DCCCXXIV]]**) bila je prijestupna godina koja počinje u petak u julijanskom kalendaru. 

## Događaji

* 11. 2. - Umro je papa Paskal I, kanoniziran u 16. stoljeću. 
* februar - Potres nanosi štetu Panionu i Herakleji u istočnoj Trakiji - Bizantske trupe odane caru Mihailu II zauzimaju ova posljednja uporišta ustanika koje je bio vodio Toma Slaven. Do proljeća su poraženi i njegovi pristaše u Anatoliji.
** Carsko gospodarstvo u Trakiji je narušeno, mnogi dalmatinski gradovi su zbacili vlast sve do vremena Bazilija I (vl. 867-886).
* 25. 2. - Umro je car Muzong od Tanga, 29-tog ga nasljeđuje 14-godišnji sin Jingzong (do 827). Opisuju ga kao rasipnog i neodgovornog.
* 5. 3. - Umro je vojvoda Spoleta Suppo I, nasleđuje ga Adelard, koji umire već u avgustu, zatim Mauring umire nakon nekoliko dana, na kraju dolazi Adelchis I (do 834).
* maj - Car Mihailo II Amorijac slavi trijumf u Carigradu, povodom pobede nad Tomom Slavenom.
* maj/jun - Pokušaj prevrata u Kini: carski sluga za tekstil Zhang Shao i gatar Su Xuanming nakratko zauzeli carsku palatu dok je car igrao polo, ali su ubijeni istog dana sa većinom pristalica.
* 11. 6. &ndash; Eugen II nasljeđuje Paskala I kao 99. papa, do 827 (vjerojatni datum).
* septembar - Aglabidska Ifrikija (Tunis): pobuna arapskih vojnika, "džunda", osvaja veći deo zemlje, ali Zijadat Alah I će ih suzbiti uz pomoć Berbera (do 826).
* 11. 11. &ndash; Papa potvrđuje *[[Constitutio Romana]]*, ukaz kojim se uvodi vlast svetih rimskih careva nad papama.
* novembar - Franački car Ludvig pobožni je primio vizantijsku delegaciju u Rouenu, doneli su i pismo cara Mihajla u kome objašnjava svoju ikonoborsku politiku i traži pomoć protiv monaha koji su pobegli u Rim. Skup biskupa u Parizu će razmatrati ovo 924-25.

### Kroz godinu
* Treća Bitka kod Roncesvallesa u kojoj Baski i muslimanski klan Banu Qasi nanosi poraz franačkim grofovima/vazalima Eblu i Aznaru. Po tradiciji, Íñigo Arista postaje prvi kralj Pamplone/Navare (pobunjenik je protiv kordovske prevlasti od 841. do smrti 851/2).
* 823. ili 824. - Vikinzi su poharali samostan na otoku Skellig Michael uz jugozapad Irske. Opljačkan je i Bangor u Velsu.
* Moguća godina kada su maursko-muslimanski prognanici iz Andaluzije osvojili otok Kretu (ili 827).
* Vizantijska flota napada sirijsku obalu, opljačkana je Sozopetra/Doğanşehir u unutrašnjosti Anatolije.
* Poslanstvo bugarskog hana Omurtaga stiglo u Franačku Ludviga Pobožnog, nude mir i uspostavljanje granice (Timočani i Obodriti su se ranijih godina obraćali Franačkoj).



## Rođenja

* Al-Tirmidhi, sakupljač hadisa
* Ibn Maja, sakupljač hadisa

## Smrti

* 11. 2. &ndash; Papa Paskal I
* Car Heizei, car Japana (r. 774)
* Toma, pretenedent na bizantsko prijestolje, brat cara Mihajla
* Han Yu, kineski filozof, esejist i pjesnik iz doba dinastije Tang (r. 768)
* Car Muzong od Tanga
Íñigo Arista

**Injigo Arista** () ili **Eneko Aritca** (), rođen 781. i umro 852, prvi kralj Pamplone između 810–820, kao i 852, grof od Bigore i Sobrarbe.

Smatra se osnivačem dinastije Injiga, prve dinastije koja je vladala Pamplonom.

## Historija
Sin Injiga Himeneza i Oneke. Kada mu je umro otac, majka se preudala za Musu ibn Fortuna iz arapske porodice Banu Kasi iz Tudele, jednog od gospodara doline Ebra, uz čiju se pomoć dokopao prestola. Ovaj brak je Injigu doneo znatne teritorije: od Pamplone do dolina podno Pirineja Irati (Navara) i doline Ečo (Aragon). Porodica Banu Kasi je držala pod kontrolom plodne doline Ebra od Tafalje (Navara) do okoline Saragose.

Dolazak prvog navarskog kralja nije prošao bez poteškoća. Među hrišćanskim stanovništvom koje je bilo u manjini, neki su davali prednost franačkoj lozi - prvo Karla Velikog, a onda i Luja Pobožnog. Bogata hrišćanska porodica Velasko je predvodila ovu struju.

Godine 799, karolinške pristalice su ubile guvernera Pamplone, Mutarifa ibn Musu iz porodice Banu Kasi. Godine 806. Franci kontrolišu Navaru preko jednog člana porodice Velasko kao guvernera. Godine 812. Luj I Pobožni je poslao jednu ekspediciju protiv Pamplone, međutim, ekspedicija se neslavno završila jer su za taoce uzimane žene i deca kako bi se zaštitili pri prolazu kroz Ronsevo (Navara).

Godine 824. grofovi Elbe i Aznar upućuju drugu ekspediciju protiv Pamplone, ali Iljigo ih pobeđuje uz pomoć Muse ibn Fortuna i Garsije Zlog od Hake. Nakon te pobede, Injigo Arista postaje kralj Pamplone. Eulohio od Kordobe ga naziva hrišćanskim princem ()

Kraljevina Pamplona (koja će kasnije postati kraljevina Navara), rođena je iz čvrstog saveza između muslimana i hrišćana. Zbog tog saveza, Pamplona se borila na strani Banu Kasija zajedno sa Omejadama iz Kordopskog kalifata što je prouzrokovalo represalije od strane Abd al Rahmana protiv Pamplone.

Godine 841. Injigo oboleva teško i ostaje paralizovan. Njegov sin, Garsija Injigez je postavljen kao regent. Politika savezništva se nastavlja i njegova kćerka Asona se udaje za Musu ibn Musu ibn Fortuna.

## Potomstvo
Ime Injigove žene nije jasno, iako hronike koje datiraju nekoliko vekova kasnije kažu da je njeno ime bilo Toda ili Oneka. Takođe postoje neslaganja o njenom poreklu - neki tvrde da je bila kćerka Velaska, najbogatijeg i najuticajnijeg vlastelina Pamplone (ubijen 816), a drugi opet podržavaju hipotezu da je Injigova žena bila kćerka Aznara I Galindeza, asturijskog grofa.

Deca:
* Asona Injigez, udata za Musu ibn Musu ibn Fortuna, valiju od Tudele i Ueske.
* Garsija Injigez, naslednik na prestolu Navare.
* Galindo Injigez od Pamplone, umro 851 u Kordobi. Otac:
** Muse ibn Galinda, valiju od Ueske 860. godine, ubijen u Kordobi 870.
** Nunile, udate za grofa od Aragona, Garsiju Zlog.

## Povezano
* Vladari Navare
Grof Kasije

**Grof Kasije** ( ili *Qumis Kasi*; ; ; ; 8. vijek}} bio je hispano-rimski ili vizigotski velmoža koji se godine 714. za vrijeme omejadskog osvajanja Španije preobratio na islam te je od strane kalifa al-Valida I postavljen za valiju (guvernera) gornjeg toka Ebra. Prema predaji Kasije je prije toga lično putovao u Damask kako bi se poklonio kalifu. Nakon Kasijeve smrti je mjesto guvernera preuzeo njegov sin Fortun ibn Kasi te je tako nastala dinastija Banu Kasi, koja će kao polunezavisni vladari sljedeća dva vijeka upravljati gornjim tokom Ebra.

## Vanjske veze
* Banu Kasi, Casius, Kasi i Qasi na španskoj Auñamendi Encyclopedia.
Kritski Emirat

**Kritski** ili **Kretski Emirat** je bila muslimanska država koja je postojala na mediteranskom otoku Kreta od 820-ih do 961. kada je otok zauzelo Bizantsko Carstvo. Nastala je kada su se na otoku, koji je tada bio pod bizantskom vlašću, godine 824. ili 827. iskrcali prognanici iz al-Andalusa (muslimanska Španija), prognani od tamošnje dinastije Omejada. Uz pomoć suparničke dinastije, odnosno abasidskog kalifa su zauzeli otok te, nakon nekoliko katastrofalno neuspjelih bizantskih pokušaja da ponovno preuzmu otok, uspostavili emirat među Arapima poznat kao *Iqritish* ili *Iqritiya*. S obzirom na svoj geostrateški položaj na Mediteranu, Kreta - čiji su vladari imali vazalski/klijentski odnos prema abasidskim kalifima - je služila kao glavna baza arapskim gusarima za pohode protiv obala kršćanskih/evropskih zemalja, a Bizantu je sljedećih 130 godina predstavljala trn u oku, učinivši gotovo neupotrebljivim pomorske komunikacije Egejskog mora. Emirat je prestao postojati kada je 960-961. otok konačno uspio zauzeti bizantski vojskovođa Nikifor Foka. Za taj period historije Krete je karakterističan nedostatak bilo kakvih tragova, osim zapisa u bizantskim izvorima.

## Literatura
* 
* 
* 
* 
* 
* 
* 
* 
*
Constitutio romana

**Constitutio romana**, također poznata i kao **Constitutio Lotharii** bio je zakonodavni ukaz koji je donio Lotar I, ko-car Svetog Rimskog Carstva, a 11. novembra potvrdio papa Eugen II, a kojom su se regulirao odnos između svjetovne i dugovne vlasti u Rimu i okolnim područjima pod papinskom vlašću (buduća Papska država). *Constituio*, koja se sastojala od devet članaka, je nastojala papu staviti pod jaču kontrolu carske vlasti, o čemu svjedoče odredbe prema kojima su ga morali nadgledati carski izaslanici, kao i da se nijedan papa nije mogao započeti pontifikat bez prethodne zakletve vjernosti caru. Novi dokument je također obnovio nekadašnji običaj da se novi pape biraju od strane rimskih svećenika i laika. Constitutio se, međutim, postepeno prestao primjenjivati, a papa Marin I nekoliko decenija kasnije de facto ukinuo izdavši ukaz kojim se carevima izričito priječi bilo kakav uticaj na izbor papa.

## Vanjske veze
* The Cardinals of the Holy Roman Church: Guide to documents and events
Kalmarska unija

**Kalmarska unija** (norveški, danski, švedski: *Kalmarunionen*) bila je serija personalnih unija između 1397. i 1523. godine, koja je ujedinila Norvešku, Dansku i Švedsku pod jednim monarhom. Svaka zemlja se odrekla svoje suverenosti, ali ne i nezavisnosti. 

Kalmarsku uniju sklopila je danska kraljica Margareta I. u švedskom gradu Kalmaru, koji se tada nalazio na švedsko-danskoj granici, pošto su danske i švedske snage pod zajedničkom akcijom pobijedile švedskog kralja Alberta od Meklenburga, koji je bio germanskog porijekla.

Švedska, nezadovoljna danskom dominacijom i njenom politikom ratovanja za delove današnje Nemačke, se prvi put buni 1439. Ta buna će biti ugušena, ali ona nova iz 1470. će trajati desetljećima. Na kraju propast Kalmarske unije će se dogoditi 1522 u doba kada se i Švedska i Danska-Norveška nađu u pobuni protiv kralja Christiana II koji je 20. januara 1523. prisiljen na abdikaciju sa dansko-norveškog trona, nakon što je godinu dana ranije izgubio kontrolu nad Švedskom. 

Koristeći ovaj opšti politički nered u državama Kalmarske unije Gustav Eriksson regent Švedske i vođa tamošnjih pobunjenika se kruni u junu 1523. godine za kralja što predstavlja definitvni kraj Kalmarske unije. Danska će uspeti održat kontrolu nad Norveškom sve do 1814. koju će potom pod pretnjom Velike Britanije i Švedske biti prisiljena dati ovoj drugoj. 
## Vanjske veze
Dominic Purcell

**Dominic Haakon Myrtvedt Purcell** australijski je glumac (rođen u Velikoj Britaniji) najpoznatiji po ulozi Lincolna Burrowsa u američkoj hit-seriji *[[Prison Break]]* (*Zakon braće*), naslovnoj ulozi u seriji *Čovjek bez prošlosti* (*John Doe*), te ulozi Drakule u filmu **.

## Život i karijera
Purcellova majka je Irkinja, a otac Norvežanin. Kad su mu bile 2 godine, preselili su se prvo u Bondi, istočno predgrađe Sydneya, a zatim u zapadni dio grada. Pohađao je osnovnu školu *Blaxland East*, a srednju je nastavio u *St. Dominic's Priory School*, a zatim u Katoličkom koledžu *McCarthy*. Nakon što je postao vrtlar, ubrzo se umorio od tog posla i, dok je gledao ratni film *[[Vod smrti]]*, odlučio je postati glumac. S obzirom da je bio iz radničke klase, gluma se nije činila baš vjerovatnim izborom za karijeru, pa se nije ni okušao dok nije prošlo izvjesno vrijeme. Studirao je na *Australijskom pozorištu za mlade*, a kasnije se upisao na *[[Zapadna Australija|Zapadnoaustralijsku]] akademiju [[scenska umjetnost|scenskih umjetnosti]]*, gdje je upoznao svoju buduću suprugu Rebeccu Williamson i studirao sa Hughom Jackmanom.

2000. godine dobio je *[[zelena karta|zelenu kartu]]* (dozvolu za boravak u SAD-u) i nastanio se u Los Angelesu sa suprugom i njihovo četvero djece, čiji su mu datumi rođenja istetovirani na lijevoj podlaktici. 21. 10. 2007. objavljeno je da su se on i Rebecca razišli.

Dva mjeseca poslije, 29. 12., dok su se vozili prema gradiću Strandhillu na atlantskoj obali Irske, gdje su išli na surfanje, Dominicu i njegovom bratu Damienu mahnula je žena čije se dijete gušilo. Kardiopulmonalnom reanimacijom uspjeli su dijete održati živim dok nije došla hitna pomoć.

## Filmografija

## Izvori

## Vanjske veze
* 
* Dominic Purcell  na *[[TV.com]]*
Eugen II

**Eugen II.** () je bio papa od 8. svibnja 824. do kolovoza 827. godine.

Prema ranijim, od strane suvremenih historičara danas uglavnom odbačenim, izdanjima *[[Liber Pontificalis]]a*, bio je sin izvjesnog Boemunda. Prije izbora za papu je bio glavni svećenik rimske crkve Santa Sabina. Kada je umro njegov prethodnik Paskal I, poznat po nastojanju da se umanji moć rimske aristokracije, aristokrati su ga istakli kao svog kandidata, nasuprot Zinzina, iza koga je stajalo svećenstvo i plebs. Eugen je na kraju odnio prevagu zahvaljujući prisustvu franačkih trupa pod ko-carem Lotarom I. Nedugo nakon izbora, Eugen je prihvatio *[[Constitutio romana]]*, carski ukaz kojim je ojačana carska vlast nauštrb papine, ali je isto tako umanjena moć lokalnih aristokrata u Rimu. U vjerskim pitanjima je bez uspjeha pokušao diplomatski riješiti spor za bizantskom Crkvom, u kojoj se ponovno pojavilo ikonoborstvo. Godine 826. je u Rimu sazvao crkveni sabor na kojem je donio zaključak da se posveti više brige obrazovanju svećenika, odnosno na mjesta biskupa i opata prestanu imenovati ličnosti koje ne posjeduju adekvatna teološka znanja i druge vještine.
Tirmizi

**Tirmizi** (perz. ترمذی; rođen 824. - umro 892. godine u Termezu, Perzija) bio je perzijski muhadis i sakupljač hadisa.

## Biografija
Napisao je Tirmizijin Sunen (arap. جامع الترمذي) jednu od 6 najpriznatijih hadiskih zbirki. Smatra se petom po "jačini" u nizu od šest najpriznatijh.

Rođen je i umro u Bagi (na perz. "vrt"), predgrađu Termeza (današnji Uzbekistan) u plemenu Banu Sulajm. Već u dobi od dvadeset godina putovao je do Kufe, Basre i Hidžaza, tražeći znanje od Buharije, Muslima i Ebu Davuda.

Posljednje dvije godine svog života Tirmizi je bio slijep, rekao je da je njegovo sljepilo posljedica njegovog plača nad Buharijnom smrti. Tirmizi je pokopan u Sherobodu, 60 kilometara sjeverno od Termeza.

## Djela
Termizi je napisao 9 knjiga, od kojih su samo četiri sačuvane, najpoznatije su "Jāmi al-Ilal al-Kabir" i "Shamā’il" .
Ibn Madže

**Ibn Madže** (perz. ابن ماجه, punim imenom *Abu Abdulah Muhamed ibn Jazid ibn Madže al-Rabi al-Kazvini*) je bio perzijski muhadis i sakupljač hadisa. Napisao je Sunen ibn Madže (arapski سُنن ابن ماجه‎) posljednju od 6 najpriznatijih hadiskih zbirki. Smatra se šestom po "jačini" u nizu od šest najpriznatijh.

## Biografija

Rođen je 824. godine u iranskom gradu Kazvinu, u plemenu Rabija. Napustio je rodni grad kako bi putovao po islamskim zemljama. Obišao je Irak, Meku, Levant i Egipat. Imao je mnogo učitelja, jedan od njih bio je i Abu al-Jala Halili. Pohvalio je Ibn Madžu ocjenivši ga kao pouzdanog, uglednog, odgovornog, vjerskog autoriteta, koji posjeduje znanje i sposobnost pamćenja. Umro je u svom rodnom gradu Kazvinu 19. 2. 887. godine, u mjesecu Ramazanu.

## Djela
* *[[Sunen ibn Madže|Sunan Ibn Mājah]]*
* *Kitāb al-Tafsīr*
* *Kitāb al-Tārīh*
Polucija

**Polucija** (; doslovno "prljanje" i "zagađenje") je nehotimično ili neizazvano lučenje sperme kod muškarca, odnosno vaginalna lubrikacija kod žena, do čega najobičnije dolazi prilikom spavanja. Za oba fenomena se koriste izrazi **noćna emisija** i **mokri snovi**.

Polucija je karakteristična za pubertet, mada se može povremeno javljati i u adolescenciji i kasnijim životnim periodima.

## Povezano
* Spermatoreja
* Orgazam
825.

__NOTOC__
Godina **825.** (**[[rimske brojke|DCCCXXV]]**) bila je redovna godina koja počinje u nedjelju u julijanskom kalendaru. 

## Događaji

* Bitka kod Ellanduna u kojoj kralj Egbert od Wessexa nanosi težak poraz kralju Beornwulfu od Mercije nakon čega se anglosaksonska kraljevska Kent, Surrey, Sussex i Essex dolaze pod vlast Wessexa a Istočna Anglija priznaje Egberta kao svog sizerena - kraj Mercijske supremacije.
* Franački car Louis Pobožni vodi ratni pohod protiv slavenskih plemena Venda i Srba.
* Vikinzi su po četvrti put napali opatiju Iona na zapadu Škotske, opat Blathmac postaje mučenik.
* Kordovski emir Abd ar-Rahman II je osnovao Murciju na jugoistoku Španjolske.


## Rođenja

* Louis II, sveti rimski car (u. 875)

## Smrti

* Rampon, grof od Barcelone